Tänavune, juba kolmeteistkümnes festival kestab kolm päeva, saab alguse Kadrioru pargist (19.-20. september) ja kulgeb valgusinstallatsioonide ning kontsertide saatel vanalinna erinevatesse paikadesse (20.-21.september). Üle kuuekümnest installatsioonist koosnev valguskett on kui särav teekond linnasüdames, andes võimaluse avastada uudseid objekte ja seni märkamata jäänud linnaruumi põnevaid elemente.

Valguse imeline omadus on valgustada teed ja näidata suunda - festival vaatab tulevikku, avab valguse abil sümboolselt linna parkide ja haljasalade väravad ning paneb helendama nendevahelised tuiksooned. Tule kõnni koos valgusega!